Raphael Eglin

Rafaelo Eglino (1559-1622) (pseŭdonimo: Nicolaus Niger Hapelius, Raphaelus Iconius Eglinus, Philippo a Gabella) estis germana teologo kaj alkemiisto, sekvanto de Paracelsus (1493-1541), Giordano Bruno (1548-1600), Elizeo Roslino (1545-1616), Johann Jakob Grynaeus (1540-1617), Tobias Hess (1558-1614) kaj Teodoro Beza (1519-1605).

Rafaelo Elgino estas la kojnanto de la vorto "φλογιστός", kiu signifas "flogistono" aŭ "brulemaĵo", en la fino de la 16-a jarcento, por klarigi la ŝanĝojn okazantajn dum brulado, pli malfrue ellaboritaj de Georg Ernst Stahl (1659-1734). Liaj studentoj estis Osvaldo Krolo (1563-1609), Johann Thölde (1565-1614), Benedictus Figulus (1567-1619) kaj Mikaelo Sendivojo (1566-1636).

 Biografio 
200ra|eta|maldekstra|La Kemia Teatro estis unue publikigita en 1602, far Lazarus Zetzner.
Rafaelo Eglino estis filo de predikisto en Zuriko, unue studis en la urboj Kojro kaj Kiaveno, kaj pli malfrue li studis en la Universitato de Ĝenevo kie Teodoro Beza estis lia profesoro kaj en Bazelo li studis kun Johann Jakob Grynaeus. Li aktivis kiel profesoro en Sondrio ĝis esti ekspelita de la kontraŭ-reformistoj, en 1586. En Winterthur li iĝis profesoro kaj ekde 1588 li estis "alunato"Alunato aŭ "alumnat" aŭ "alumnus" estis lernanto en seminario kiu prepariĝas por esti ministro. en Zuriko. Pli malfrue li fariĝis profesoro pri teologio, diakono kaj ĉefdiakono en la Granda Monaĥejo en Zuriko.

Li estis partiano de la rozkrucismo kaj alkemio, komencante de esploro kiun faris pri la apokalipso. Pro liaj alkemiaj eksperimentoj li estis persekutata kaj devis fuĝi el Zuriko, en 1601. En Kaselo li ricevis apogon de la landgrafo Maŭrico de Hesio (1572-1632), kiu ŝatis alkemion. Tie li fariĝis profesoro, kaj en 1606, li estis profesoro pri teologio en la Universitato de Marburgo. La landgrafo aĉetis al li alkemian laboratorion kaj tenis korespondadon kun li. En 1607, li ricevis sian diplomon pri teologidoktoreco kaj en 1614 li estis nomumita kortega ĉapelano en Marburgo. Alia patrono de Rafaelo Eglino estis la nobelo Bruno Carolus von Uffel, al kiu li dediĉis la verkon "Confessio Fraternitatis" sub la pseŭdonio Philippo à Gabella.

Krom siaj teologiaj verkoj, Rafaelo Eglino publikigis, en 1609, libron de sia profesoro Giordano Bruno (1548-1600), sub la titolo "Summa terminorum metaphysicorum"Biographie universelle ancienne et moderne ou histoire par ordre ..., Michaud. Ĉiuj liaj verkoj pri alkemio estis publikigitaj sub la pseŭdonimo Nicolaus Niger Hapelius, kaj multaj el ili estis presitan en la "Theatrum Chemicum".

 Elektita verkaro 

 C. Valerii Catvlli Casta Carmina: ad usum studiosae Adolescentiae selecta ..., 1506, Gaius Valerius Catullus, Raphael Eglin
 De forma Dei et servi theses: An videlicet locus Pauli ad Phil. 2. 5 ..., 1582, Johann Jakob Grynaeus, Raphael Eglin
 Svmma Terminorvm Metaphysicorvm: ad capessendum Logicae & Philosophiae studium, 1595, Giordano Bruno, Raphael Eglin, Rudolph (der Ältere) Goclenius
 Prophetia Halieutica nova et admiranda, ad Danielis et sacrae apocalypseos ..., 1598
 Ratio totius controversiae de coena domini ex mente et verbis testatoris in ..., 1602, Raphael Eglin, Oswald Cellarius
 Captivitatis babylonicae theologica pericope princeps, historiam sacram, quo ad res in Iudaea gestas, inde a morte Iosiae regis Iudae, 1607, Raphael Eglin, Philipp Caesar
 Disquisitio de Helia Artista, 1608
 Disquisitio de Helia Artista, 1608
 Tobiae Eglini Tigurini carminum fragmenta posthuma, 1591, Tobias Eglin, Raphael Egli
 Disputatio theologica de precatione et ieiunio ex loco Matth. XVII, 21, 1609
 Disput. theol. de Jesu Christo vero Deo et homine unico mundi salvatore et mediatore nostro, 1609
 Diexodus theologica: de magno illo insitionis nostrae in christum mysterio, 1609, Raphael Eglin, Regnerus Barels
 Problematum Harmoniae chronologiae sacra, ab origine mundi usque ad ..., 1609, Raphael Eglin, Regnerus Barels
 Schedisma theol. de persona, et duabus naturis d. n. Jesu Christi ..., 1610
 Expressa et solida totius apocalypsis cominicae epilysis, 1611
 Coniectvrae Halievticae Novae Et Admirandae: E Notis & Characteribus ..., 1611
 Cheiragogia Heliana De Auro Philosophico Necdum cognito: Unde Iŭta Facile ..., 1612, Raphael Eglin, Wenceslaus Lavinius
 Cheiragogia Heliana De Auro Philosophico Necdum cognito: Unde Iŭta Facile ..., 1612, Raphael Eglin, Wenceslaus Lavinius
 Apocalypsis dominicae Epilysis, 1640

 Literaturo 

 Personensuche
 Allgemeine Deutsche Biographie
 The Golden Builders: Alchemists, Rosicrucians, First Freemasons, Tobias Churton
 Alchemy and Chemistry in the 16th and 17th Centuries, Piyo Rattansi
 The Invisible History of the Rosicrucians: The World's Most Mysterious ..., Tobias Churton
 A Short History of Chemistry, James Riddick Partington
 History of Protestant Theology, Isaak A. Dorner
 Nineteen Eighty-Four: Science Between Utopia and Dystopia, Everett Mendelsohn, Helga Nowotny
 Unity and Continuity in Covenantal Thought: A Study in the Reformed ..., Andrew A. Woolsey

 Riechstoffe, zwischen Gestank und Duft: Vorkommen, Eigenschaften und ..., Wolfgang Legrum
 Giordano Bruno: His Life, Thought, and Martyrdom, William Boulting
 The Worst of Evils: The Fight Against Pain, Thomas Dormandy
 Oxygen and Living Processes: An Interdisciplinary Approach, D.L. Gilbert
 Giordano Bruno: Philosopher / Heretic, Ingrid D. Rowland
 The Invisible History of the Rosicrucians: The World's Most Mysterious ..., Tobias Churton
 Rose Cross Over the Baltic: The Spread of Rosicrucianism in Northern Europe, Susanna Åkerman
 Secrets of Nature: Astrology and Alchemy in Early Modern Europe, William R. Newman, Anthony Grafton
 The Rosicrucian Enlightenment, Volume 4, Frances A. Yates
 La meta secreta de los rosacruces, Jean-Pierre Bayard

 Vidu ankaŭ 

 Referencoj 

Kategorio:Teologoj
Kategorio:Alkemiistoj
Kategorio:Germanaj teologoj
Kategorio:Germanaj alkemiistoj
Kategorio:Universitato de Ĝenevo